ועדת העבודה, הרווחה והבריאות, כנסת 18, פרוטוקול מספר 789, 2012-11-05 09:30

חיים כץ: בוקר טוב, אני מתכבד לפתוח את הישיבה.

חיים כץ: על סדר-היום: הסכם בדבר מימון הקמת מצבות לנפטרים גלמודים (תיקון), התשע"ב - 2012.

חיים כץ: בבקשה, גברתי.

נועה בן-שבת: יש פה חובת התייעצות עם הוועדה לגבי הסכם בין ממשלת ישראל למוסד לביטוח לאומי לגבי מימון הקמת מצבות לנפטרים גלמודים.

נועה בן-שבת: מדובר באנשים שאחרי פטירתם אין להם קרוב בארץ, ולא הוקמה להם מצבה על קברם, והמוסד לביטוח לאומי יממן להם אז הקמת מצבה.

נועה בן-שבת: התקופה שבה נבחן, האם אדם נפטר גלמוד, האם יש לו קרוב בתקופה הזאת, והאם הוקמה מצבה, היא התקופה שאנחנו מדברים עליה עכשיו.

נועה בן-שבת: בהתחלה דובר על 12 חודש, אחר כך דובר על ששה חודשים, ומייד קיצצו אותם לשלושה חודשים כתקופת ניסיון.

נועה בן-שבת: בפנייתו של המוסד לביטוח לאומי הוא אומר: לא היה גידול משמעותי במספר הבקשות להקמת מצבות, כשהורדנו את זה לשלושה חודשים, לכן הם מבקשים לקצר את התקופה לשלושה חודשים.

חיים כץ: ולגמור את העניין של הוראת שעה.

נועה בן-שבת: הסכם.

חיים כץ: תוך שלושה חודשים – אדם גלמוד – יעשו לו מצבה על חשבון המדינה.

אורי מקלב: צריך להדגיש את זה, שזה לא הוראת שעה.

נועה בן-שבת: זה הסכם בין המוסד לביטוח לאומי לממשלת ישראל.

נועה בן-שבת: ההסכם מדבר על 1 בחודש שלאחר פרסומו, ויחול גם על אנשים שנפטרו ששה חודשים שקדמו ליום תחילתו.

חיים כץ: תודה.

חיים כץ: יש הערות?

אברהם מיכאלי: למה שלושה חודשים ולא לפני?

חיים כץ: חודש לוקח לנפטר, עד שעושים לו מצבה, אחר כך רואים, אולי יש ירושות גדולות.

חיים כץ: ..

חיים כץ: במרס אנחנו הולכים לעשות מהפך ניסיוני, ובו אנחנו הולכים לנסות משהו דרמטי, וזה יהיה מעין מסלקה פנסיונית, שכל אזרח יוכל ללכת עם תעודת הזהות שלו מהבית, ועם קוד מזהה, ויראה, אם אי-פעם עבד באיזשהו מקום, ולא ידע, והפקידו עבורו כספים, ויש לו באיזשהו מקום 500 שקל, 700 שקל.

חיים כץ: יש כאלה מסתובבים כ-25 עד 30 מיליארד שקלים כאלה אבודים.

חיים כץ: אדם ימצא את הכסף שלו.

חיים כץ: אז אם המת ימצא שהוא לא גלמוד- - -

נועה בן-שבת: עוד פרט לגבי ההסכם: ההסכם מצרף מפרט – יש מפרטים שונים למצבות, ולפיהם העלות שמשולמת עבור הקמת המצבה.

נועה בן-שבת: מדובר פה בהוספת מפרט ד', שמתייחס לקבורה רוויה.

משה (מוץ) מטלון: קבעו מצבה סטנדרטית?

נועה בן-שבת: יש ארבעה סטנדרטים.

חיים כץ: קבעו הכול.

חיים כץ: העניין פה אם זה תוך שנה, חצי שנה או שלושה חודשים.

חיים כץ: הביטוח הלאומי גם ראה שאין לחץ גדול.

משה (מוץ) מטלון: אז בוא נעביר.

אורי מקלב: יש לציין שהמצבה הזאת היא הרבה יותר זולה, ובשביל זה צריך להביא תקנות – מה לא מובן מאליו - שאם עד היום הביטוח הלאומי נותן מצבה לגלמוד בקבורת שדה, שעולה 2,500 שקל, למה עד היום גלמודים – שיואיל ביום מיוחד של הכנסת, לתקן את התקנה הזאת.

חיים כץ: אנחנו באים היום לתקן.

חיים כץ: אתה אומר: רגע, נבדוק, למה לא תיקנו?

חיים כץ: שלושה חודשים עכשיו נבדוק למה לא תיקנו, ונשאיר, ונעשה עוול?

אורי מקלב: אני משקף בסעיף הזה התנהלות על סעיפים אחרים.

חיים כץ: קיבלתי באהבה את דבריך.

חיים כץ: היתה התייעצות, ואנחנו מאשרים את זה.

חיים כץ: תודה רבה, הישיבה נעולה.